GK3 The Movie

GK3 The Movie (juga dikenali sebagai Gerak Khas The Movie III) merupakan sebuah filem aksi kepolisan Malaysia 2005 arahan Yusof Haslam berdasarkan drama kepolisan Gerak Khas. Filem ini merupakan kesinambungan kepada filem Gerak Khas The Movie II dan terakhir dalam siri filem Gerak Khas. Dibintangi oleh Abby Abadi, Norman Hakim dan Sarimah Ibrahim. Filem ini mula ditayangkan kepada umum pada 9 Februari 2005.Filem ini tidak lagi menampilkan AC Mizal seperti filem sebelumnya.

Sinopsis
Unit Gerak Khas cuba menyelesaikan kes pembunuhan Suzana di sebuah pangsapuri mewah yang dipercayai mempunyai kaitan dengan Ramon (Faizal Hussein). Ramon merupakan adik kepada Frankie (watak Faizal Hussein dalam Gerak Khas The Movie II), penjenayah yang ditumpaskan oleh Unit Gerak Khas dalam satu operasi menentang kumpulan militan dan sindiket pengedaran dadah 2 tahun yang lalu.

Inspektor Aleza (Abby Abadi), Inspektor Haris (Norman Hakim) dan Inspektor Farah (Sarimah Ibrahim) yang baru sebulan dipindahkan ke unit berkenaan ditugaskan menyiasat kes itu. Pada masa sama, adik Aleza, Misha (Misha Omar) berpindah ke Kuala Lumpur dan memilih tinggal bersama kawannya Julia (Julia Hana). Misha terjebak cinta dengan Zack (Ezany Nizariff), seorang pemuda misteri. Hubungan mereka ditentang Aleza. Keadaan menjadi kecoh apabila banyak kejadian tidak disangka berlaku hingga mengheret Farah, Aleza dan Misha dalam perangkap Ramon.

Pelakon
 Abby Abadi sebagai Inspektor Aleeza
 Norman Hakim sebagai Inspektor Haris
 Sarimah Ibrahim sebagai Inspektor Farah
 Faizal Hussein sebagai Ramon, Ketua sindiket dadah & senjata api dan juga abang kembar kepada Frank
 Misha Omar sebagai Misha, Adik kepada Inspektor Aleeza seorang memberontak dan bermusuh dengan kakaknya
 Julia Hana sebagai Julia, Kawan kepada Misha dan Perempuan simpanan Ramon
 Aqasha sebagai Zarul, Teman lelaki Inspektor Farah & orang kanan Ramon dan pembunuh Suzana
 Ezany Nizariff sebagai Zack, Teman lelaki Misha
 A. Galak sebagai Sarjan Hashim, Anggota veteran unit Gerak Khas
 Farid Amirul sebagai Detektif Lim, Anggota unit Gerak Khas berbangsa Cina
 Deen Maidin sebagai Detektif Lingam, Anggota unit Gerak Khas berbangsa India
 Elly Mazlein sebagai Detektif Mazlin, Anggota unit Gerak Khas 
 Yusof Haslam sebagai Supt. Helmi, Ketua unit Gerak Khas
 Z. Zamri sebagai Detektif Zaidi,Anggota unit Gerak Khas
 Zulkifli Ismail sebagai ASP Razlan,Penolong unit Gerak Khas
 Adam Corrie sebagai Michael, Orang Kanan Ramon
 Saiful Apek sebagai Saiful, Informen Sarjan Hashim
 Kuswadinata sebagai Bronco, Orang kanan ke-3 Ramon
 Zack Kool sebagai Ruby, Orang  kanan ke-4 Ramon
 Andy Kuanda sebagai Lelaki Negro
 Memey Suhaiza sebagai Pegawai Polis (pelakon tambahan)
 Marissa Yasmin sebagai Suzana, bekas Perempuan Simpanan Ramon yang dibunuh (tidak dinamakan)

Anugerah dan pencalonan

Lagu
Antara lagu-lagu dimuatkan dalam GK3 The Movie semuanya nyanyian Misha Omar sendiri dan lagu tema GK diberi nafas baru 

*Terpana

*Riwayat Cinta

*Lilitan Asmara 

*Gerak Khas versi baru - Roy ft Elly Mazlein

Pautan luar
 

Filem Malaysia tahun 2005
Filem terbitan Skop Productions
Filem bahasa Melayu
Filem arahan Yusof Haslam